LidanRubinov/Halacha-QA huggingface dataset:
שאלה: להתקלח ולהסתרק בשבת: האם מותר להתקלח ולהסתרק בשבת עצמה?
תשובה: להסתרק אסור (שולחן ערוך שג,כז) אבל מותר במברשת שיער רכה במיוחד לסדר מעט (משנ"ב ס"ק פז). להתרחץ במים חמים של דוד שמש מותר רק חלקי גוף, אך למי שיש צער בימים חמים מותר. (שולחן ערוך שכו, א וביה"ל שם).
שאלה: מה קובע מהי אכילת כלב בפסח: מה הם הפרמטרים הקובעים מה מתאים לאכילת כלב בנושא פסח?
תשובה: ב"ה שלו-ם וברכה, ההגדרה היא כפשט המילים - האם המאכל לא רעיל, לא מסריח, לא קשה וכן יכול לאוכלו. הרב חגי בר גיורא
שאלה: המשך שאלה לגבי ביקור חולים: לא הבנתי את תשובת הרב. ברור שאין בעיה או איסור להתפלל תמיד או לברך. השאלה היא, האם כאשר אדם לא מתפלל משום מה שייכים דברי הרמ א? לפי הבנתי הדבר תלוי בשאלה האם דברי הרמ א שייכים לדורות קודמים בהם הרפואה לא היתה מפותחת וכל מחלה היתה יכולה להתפתח לדבר מסוכן. או שזה שייך גם בדורותינו בגלל שגם כיום יש חשש גם אם רחוק מאוד. או בגלל שהתפילה לא נועדה רק לחשש סכנה אלא גם לכל מחלה רגילה בימינו. אם לדעת הרב התשובה לא תלויה בשאלה זו, אשמח גם התייחסות לשאלה זו השאלה נשאלה בהמשך לשאלה "תפילה בשעת ביקור חולים"
תשובה: כל זמן שיהודי אינו יכול לצאת לעסוק במלאכתו או ללמוד תורה מחמת מחלתו, יש להתפלל שיבריא ואין הדבר תלוי דווקא בסכנה. בשורות טובות.
שאלה: שעון שבת לפלטה: אני כבר הרבה זמן מבולבל ולא מבין אם מותר לחבר שעון שבת לפלטה כדי שיכבה אותה בשישי בערב לאחר סעודת ליל שבת ושידליק אותה למחרת בשעות הבוקר. שמעתי שחלק מתירים חלק אוסרים. אשמח אם תתנו לי תשובה חד משמעית. נ.ב- אני חוזר בתשובה במשפחה חילונית ואמא שלי טוענת שבקיץ חם עם הפלטה וזה צורך הרבה חשמל בגלל זה שאלתי את זה אם זה היה תלוי בי הייתי משאיר את הפלטה דולקת כל השבת.
תשובה: ב"ה שמחתי מאוד לקבל את שאלתך, ומתוכה לחוש את הרצון שלך לעשות לפי ההלכה, ומצד שני להסתדר עם הקושי של המשפחה בנושא הפלטה של השבת. אכן יש פוסקים שמחמירים שלא להשתמש בשעון שבת לפלטה, אך רוב רובם של הפוסקים מתירים זאת, וכך נוהגים רוב רובם של הציבור שומר תורה ומצוות. במצב שלך חשוב לדעת דבר מאוד מרכזי. בדברים רבים ישנה מחלוקת בין הפוסקים, מחלוקת הנובעת מלימוד שונה של ההלכה, מהבנה שונה ומהגדרות הלכתיות שונות. כל רב צריך להורות את ההלכה לפי הבנתו בתורה, ולשם כך הוא רב שמורה הלכה, אך חשוב לדעת שלא תמיד צריך לבחור את הדעה המחמירה, אלא פעמים רבות יש סיבות שאדם צריך לבחור את הדעה המקילה ולסמוך על הרבנים שמקילים בכך. במצב שלך, שבו המשפחה שלך פחות שומרת תורה ומצוות, חשוב מאוד שאתה תסמוך על הדעה המקילה ותפעיל את הפלטה של השבת כמה שפחות. כמה שאתה יכול למנוע את המריבות במשפחה, ואת הקשיים של שאר המשפחה הדבר חשוב מאוד. ככל שתוכל למעט את המריבות ואת הדברים שמקשים על האחרים, כך הם יותר ילכו לקראתך ויותר ישמחו לעזור לך להמשיך ולהתקדם. לכן, בכל דבר שיש לך שאלה אם אפשר לפי ההלכה להקל, אתה מוזמן לשאול, ובשמחה אענה לך, וננסה למצוא את הדרך איך הקשר במשפחה יהיה טוב, מתוך אמון שכל צד רוצה בטובת השני. שתהיה לך המון המון הצלחה הרב יצחק גרינבלט.
שאלה: להתפלל שיוולדו רק בנות: יהודי שמפחד על חינוך ילדיו שאלני,האם להתפלל שיהיה לו רק בנות -זה ממש נגד רצון השם?
תשובה: זו טעות כי נצטוינו להביא לעולם גם בנים וגם בנות ולחנכם למצוות. ואם נשתדל נזכה בע"ה לראות פירות טובים ולזכות להיות בין אלה שבונים את עמ"י. וחלילה גם בנות שלא ילכו בדרך הישרה עלולות לגרום לנזקים עצומים. וכבר הובטחנו בברית ד' כי התורה לא תמוש מישראל ומזרעם.
שאלה: סעודת ראש חודש מכספי מעשר: בבית הכנסת שלנו נהוג לערוך שולחן עם מיני מזונות וכדו בכל ערב ראש חודש. אשמח לדעת האם ניתן לתרום מכספי המעשר, על מנת לערוך סעודת ראש חודש (עם פת ובשר ויין) למתפללי בית הכנסת? ברכה והצלחה בהחזקת האתר.
תשובה: הפרשת מעשר כספים הינו מנהג, ומעשר ניתן לעניים או ללימוד תורה שנחשבים כעניים. אך לא לסעודות ר"ח.
שאלה: אמונה תלמיד ישיבה: הרב, אני תלמיד ישיבת הסדר בשיעור ה בישיבה גדולה יחסית. בישיבה אני נחשב כתלמיד טוב ומוערך בין החברים הרבנים (שצופים לי עתיד בשמי עולם הישיבות). לשאלתי: זה כבר תקופה שעובר עלי משבר גדול. לא נפלה רוחנית ודי, אלא ניתוק משמעותי. אינני מרגיש אלוקות בשום פרט מפרטי החיים, חויית ניתוק שלא נגמרת. שום "חיות" בעבודת ה ושום ה בקרבי. לא רק בקיום המצוות ובתפילה אלא אפי בלימוד תורה. אני מרגיש ממש כמו התיאור של הרב באורות התשובה פ"ב לגבי מי שאיבד את זיקתו לאלוקות, אך בניגוד לתיאור הרב שם, אני לא מוצא "תשובה כללית" מספקת. לאחרונה גיליתי גם שדברים שעשו לי טוב בעבר- מחמאות ודירבון מהרמי"ם שאלות של תלמידים צעירים יותר להעביר "חבורות"- כל אלו נעשו מעיקים וחונקים. (אני מתנצל שהבעיה אולי כללית מידי אך אינני יודע להגדיר אותה יותר טוב אפי לעצמי, ממה היא נובעת ומה אפשר לעשות כנגדה. אמנם "תשובות" אמוניות המיישבות את השכל יש לי אבל הן לא מספיקות כדי לעורר מחדש את הלב הכבוי). על ההתייחסות.
תשובה: : צריך להכיר באופן אישי אותך. באופן כללי, השמחה באה כשאדם מצליח ללמוד מה שליבו חפץ. כנראה אתה לא מוצא את חלקך בתורה. כדאי שתהיה קשוב יותר לעצמך וללמוד מה שלבך חפץ. במיוחד הדברים נוגעים ללמוד אמונה וענייני רגש ועבודת ה'.
שאלה: מותר לנסוע במאזדה?: חברת המכוניות מאזדה, קרויה על שם אהורה מאזדה הנחשב האל העליון והמקודש ביותר במיתולוגיה הפרסית. חברת מאזדה אימצה את שמו ואת הסמל המכונף שלו. האם יש בשימוש ברכב זה חשש עבודה זרה?
תשובה: נכון לגבי שם החברה, אך זו עבודה זרה היסטורית שנעלמה מן העולם ולכן אין איסור. גם השם תמוז הוא שם של אל אך איננו יותר.
שאלה: תרומת זרע מגוי: האם יש צד להתיר לזוג נשוי עם בעיית פוריות קשה תרומת זרע מגוי? אפילו היתר דחוק, מה צריך לשים לב בהליך כזה? האם זה מספיק שהתורם יאמר שאמו גויה או שצריך אסמכתא חזקה?
תשובה: יש פוסקים בדור הקודם שהתירו פעולה כזאת אבל אין שום אפשרות לענות על שאלה כזאת דרך האי מייל אלא יש לפנות למכון פוע"ה 02-6515050 שמתמחים בכל התחום של פוריות והלכה וישמחו ליעץ לכם.
שאלה: אמירת יישר כח ללוי על ידי כהן לאחר נטילת ידיים: 1.האם מותר לכהן לומר ללוי יישר כח לאחר נטילת ידיים לברכת כהנים? האם יש בכך תוספת ברכה? 2. האם כאשר אין לוי לנטילת ידיים, ויש בכור שמעוניין ליטול לכהן את ידיו, רשאי לכל הדעות, או שעדיף שהכהן יטול ידיו בעצמו?
תשובה: 1. מותר לכהן לומר ללוי ברכת יישר כח לאחר שנטל ידיו. 2. כאשר אין לוי אך יש בכור שמעוניין ליטול ידי הכהן, עדיף שהבכור יעשה זאת. בשורות טובות
שאלה: לקום לפני אבא כשאני במיטה: אם קרה מקרה למשל שאני במיטה לפני שינה, ואבא נכנס לחדר. האם צריך לקום בפניו?
תשובה: חובת הקימה בפני אביך קיימת גם במקרה זה. וגדול כיבוד אב ואם שמאריך חיי של האדם בעולם הזה ובעולם הבא בשורות טובות
שאלה: אכילת בשר עוף במסע כומתה בתשעת הימים: הרב, האם מותר לאכול בשר עוף או אפילו בקר כשיש מסע כומתה או פעילות מאומצת בתשעת הימים?
תשובה: נהגו לא לאכול בשר מר"ח אב (לספרדים אסור מב' באב). אומנם הקלו לחולים קצת הזקוקים לבשר (תקנא, ט) אך חיילי צה"ל אינם בגדר זה, במיוחד אותם חיילים הנדרשים לפעילות מאומצת. כמו כן, האפשרויות למזון חילופי הם זמינים ובאיכות טובה, ולכן אין להקל בתשעת הימים לאכול בשר מסיבה זו.
שאלה: לישון עם ההורים אחים: כבור הרב האם מותר עבור בן או בת אחרי גיל הבר בת-מצווה לישון עם ההורים בחדר, במקרה חד פעמי, כמו חדר של בית מלון? והאם זה מותר עבור אח עם אחותו (במקרה חד-פעמי)?
תשובה: כן.
שאלה: כשרות ברוקולי: הם מותר לאכול ברוקולי קפוא של חברת "כוכב הבית" בהשגחת הרבנות חצור הגלילית? האם זה נקי מתולעים?
תשובה: ב"ה שלו-ם וברכה יש לזה כשרות רגילה, נבדק מדגמי. במקומות ציבוריים אנו מחייבים כשרות מהדרין. הרב חגי בר גיורא
שאלה: עניין לבישת חולצת בסיס ועליונית ודיני גרביים לנשים: ל"ש בעבר שמעתי שיעור (שיעור שמסר רב ידוע) על לבוש עפ"י הקבלה החסידות ושם נאמר שיש עניין בלבישת כמה שכבות של בגדים (לא בדיוק הבנתי במה מדובר אבל אני חושבת שהוזכר שם משהו כמו "סוד החשמל") וגם שמעתי מאדם אחר שיש נשים ממגזר מסויים שמקפידות ללבוש שתי חולצות- אחת ארוכה ואחת קצרה (עליונית). מאז גם אני משתדלת בלי נדר ללבוש חולצת בסיס צנועה עליונית. 1. האם יש בדבר זה עניין, ואם אין בזה עניין, אוכל ללבוש חולצה צנועה ללא עליונית? 2. אני משתדלת בלי נדר ללכת עם גרביים בחוץ (כאשר החצאית ארוכה עד אחרי הברך או כאשר החצאית ארוכה עד הקרסול אך הנעליים פתוחות). א. האם אני צריכה להקפיד על כך גם כשאני יורדת לזרוק זבל ליד הבית? ב. האם אני צריכה להקפיד על כך גם בבית אימי (שם אני מתגוררת), משום שאימי גרושה מאבי הביולוגי והתחתנה עם גבר אחר- שבפניו עליי להיות צנועה כמו כל גבר זר? תזכו למצוות.
תשובה: 1. הלכות צניעות נקבעו בשולחן ערוך, ואין בזה קשר לנאמר בשאלתך. גם כשמכסים חשוב להקפיד שהבגדים לא יבליטו, ולכן ההולכות עם חולצות צמודות צריכות עליונית. ואם החולצה לא צמודה אין צורך בעליונית, וכשיש לך ספק תתייעצי עם אישה מבוגרת שמקפידה. 2. לגרביים שקופות אין משמעות כלל. וכאשר את הולכת עם חצאית עד אחרי הברך, ולא רואים את הברך גם בישיבה, זהו החיוב מעיקר הדין (משנה ברורה עה, ב). ויש פוסקים רבים שפוסקים ללכת בחצאית ארוכה עד הקרסול (ערוך השולחן עה, ג. בן איש חי פרשת בא יב. חיי אדם כלל ד סעיף ג. אוצר דינים לאישה עמ' שנד). למרות שמעיקר הדין הלכה כהמשנה ברורה, המחמירה תבוא עליה ברכה. גרביים על מנת לכסות את כף הרגל זהו הידור. ולכן את יכולה להקל בבית ובסביבתו בדין זה.
שאלה: למה הייסורים לא עוברים?: אני בן 31, לפני מספר שנים התחלתי לסבול מייסורים קשים בחיי התייעצתי עם רב והוא אמר שאם אדם רואה יסורים באים עליו צריך לפשפש במעשיו, וזה מה שעשיתי והבנתי בדיוק למה הם באו- זה קרה לי אחרי שחטאתי בעוון רציני של גילוי עריות. קיבלתי על עצמי שיותר לא אשוב לחטא הזה לעולם ואני מתחרט שהכעסתי כך את ה, מאז ב"ה הייסורים לא התגברו ואפילו התמעטו קצת אבל עדיין קיימים. עכשיו אני לא יודע מה לעשות: האם הייסורים אמורים להיעלם לאחר שאדם שב בתשובה- ואם הם לא אז זה אומר שיש עוד מה לתקן?? או שזה כמו בחטא העגל שאע"פ שה סלח לנו- הוא הבטיח שבכל דור יסבלו קצת בגלל חטא זה- ולכן אני עדיין סובל? הנושא מטריד אותי מאוד, על העזרה!
תשובה: איננו יודעים בדיוק כיצד הענין פועל. יתכן שבשלב מסויים היסורין אינם כעונש על מעשה שלילי אלא הם יסורים של אהבה. הפירוש ביסורין של אהבה זה השגחת ה' עליך שצופה שתוכל להגיע למעלות רוחניות גבוהות יותר דווקא מתוך הניסיון הקשה של חיים עם יסורים מאשר אם יהיה לך חיים נינוחים שאולי תרוויח מבחינת העולם הזה אולם תפסיד מצד המעלות הרוחניות שאתה צריך להגיע אליהם בעולם הזה ואז תפסיד גם מצד העולם הבא.
שאלה: חרקים בחרשוף: איך (אם בכלל) ניתן לנקות מחרקים את ה"חרשוף"? השאלה נשאלה בהמשך לשאלה "חרקים ב"חרשוף"
תשובה: וברכת ד' בגבעול החרשוף יש כנימות, ועל כן צריך לשפשף את הגבעול בליפה וכד' ולהוריד את הכנימות שנדבקות לגבעול. לאחר מכן יש לשטוף היטב את הגבעול, ולהתבונן שלא נשארו עליו כנימות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מיקום שבט מנשה: רציתי לדעת היכן מיקום שבט מנשה ולא בעבר הירדן?
תשובה: שבט מנשה התחלק לשתי נחלות. נחלה אחת בעבר הירדן המזרחי ואחת בעבר הירדן המערבי. היום זה באזור אלפי מנשה, קרני שומרון וצפונה.
שאלה: צום ט  באב שנדחה-אז למה בכ"ז צמים?!: ברצוני לשאול (ע"מ להבין ולא ע"מ להתריס ולהתרעם) מדוע במקרה כמו של השנה, שצום ט באב יוצא בשבת, צמים ביום ראשון, מי היה הרב שחשב על הרעיון הזה מלכתחילה, הרי אם פספסנו את הצום ב"ה בגלל קדושת ושמחת השבת, אז מה הטעם "להשלים" את זה ביום ראשון?
תשובה: בגלל חשיבות הצום, על חורבן המקדש, ח תיקנו לצום בנדחה. הגמרא אומרת שדברים קשים מאחרים ולא מקדימים. חכמים קבעו שבשבת עצמה לא נוהגים אבלות, אך ראוי להתאבל על חורבן המקדש.
שאלה: טיול בזמן מחזור: קבענו טיול לחו"ל וביטולו כעת כרוך בת כסף. האם יש בעיה הלכתית לטוס ולטייל בעולם כאשר בני הזוג יהיו בזמן ריחוק בחלק מהטיול?
תשובה: אם אפשר לא לטייל אולי עדיף, כי יש בזה קלות ראש מסויימת, אבל אין בזה איסור ממש ולכן לא נראה שצריך להוציא על זה כסף רב כדי לבטל אלא יש להקפיד על כל ההרחקות בזמן הזה. ואם האשה צריכה לטבול במהלך הטיול, צריך לבדוק מראש שיש מקווה כשר באיזור ומתי אפשר לבוא לשם וכן כל הפרטים שלא נבוא למכשול.
שאלה: חינוך לתפילה כשערבית מאוחרת: אני מנסה לרגיל את הבן שלי (כיתה ד) לבוא לתפילות בבית כנסת. ב"ה, אחרי הרבה עמל אני מתחיל לראות פרי. אך כעת כשערבית מאוחרת מאוד אני מתלבט האם לקחת אותו להתפלל ערבית ומשום כך הוא הולך לישון מאוד מאוחר או לוותר על זה. בני מבקש ללכת אך קשה לו מאוד לקום בבוקר. אם לא לקחת מה לומר לו?
תשובה: אם קשה לו, הנח לו כרגע.
שאלה: לאכול עגבניות שרי: האם מותר לאכול עגבניות שרי לאחר שטיפה רגילה או שיש איסור או דברים נוספים שצריך לעשות לפני האכילה?
תשובה: וברכת ד' העגבניות, ככל הירקות, יש להפריש מהם תרומות ומעשרות. אם אינך יודעת כיצד מפרישים תרומות ומעשרות כדאי לרכוש את התקליטור "תרומות ומעשרות" (086847325). לאחר הפרשה אפשר לאכול. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תהילים לבנים ובנות יחד: הרב! נוצר אצלנו ויכוח בבית כנסת על תהילים של ילדים בנים ובנות בגילאים 8-12. הבעיה היא: יש הפרדה בין הבנים לבנות רק בישיבה אך הם רואים זה את זה בעיניים (אין מחיצה ממש אלא רק בנים בצד אחד ובנות בצד אחר), וגם יוצאים בערבוביא וגם נכנסים בערבוביא ואומרים את התהילים עם מנגינה. ויש עוד בעיה שהבנות מחלקים את המספרים של ההגרלה גם לבנות וגם לבנים ויש בעיה של נגיעה. כמו כן, הבנות באות עם אמהותיהן ולא כולם שם צנועות. ויש בעיה שכשיוצאים מהבית כנסת בעירבוביא יש בחוץ חבורה שקוראת תהילים לבד מהבית כנסת ויש איסור של ראייה וזה קשה מאוד להם. אז רציתי לשאול, האם אפשר ומותר להמשיך את התהילים האלה או שכדאי להפסיק? אשמח אם הרב יענה כה שיותר מהר כי זה עניין דחוף מאוד.
תשובה: חשוב שקריאת התהילים תאמר בקבוצות נפרדות. עדיף שימשיכו לומר תהילים בדרך זו מאשר לבטל לגמרי ולפעול להפרדה בדרכי נועם והסברה נכונה.
שאלה: האם על ויסקי יש הכשר?: קניתי בקבוק ויסקי סקוטיש קולי" בהשגחת בד ץ מנשסטר ובאישור הרבנות הראשית לישראל. בדרך כלל אין כשרות לויסקי, האם באמת יש לזה השגחה? השאלה בעיקר בגלל שהבד ץ מנשסטר יש לו סמל שונה (אולי יש שני בד ץ מנשסטר).
תשובה: ב"ה שלו-ם וברכה, לוויסקי יש אישור כשרות עד סוף השנה הלועזית. כשרות רגילה, ללא חשש חדש, חמץ, פרווה, השגחה צמודה. הרב חגי בר גיורא
שאלה: מה ה  רוצה מאיתנו?: איך אנחנו יכולים לדעת מה הדרך הנכונה לעבוד את הקב"ה? מה הקב"ה רוצה שנהיה? איך אני יכול לדעת שמה שאני עושה זה רצון ה? אשמח לתשובה איך אני יכול לדעת מה ה' רוצה מימני?
תשובה: תורה שבכתב, תורה שבע"פ, וספרי פוסקים. התלמוד והשו"ע הוא ספרי הדרכה איך אדם צריך להתנהג על כל צעד ושעל. אנו אומרים בקריאת שמע "ולא תתורו", הנצי"ב מפרש, שלא לנסות לסלול דרכים חדשות ר עבודת ה' לפי הרגשתו של אדם. בכוזרי מוזכר שהמלך שואל את החבר על הקראים שהם יותר מדייקים ומשתדלים במצוות. החבר עונה לו שאצלנו ההתאמצות היא לא לפי קביעת האדם איך להתקרב לה', אלא לפי קביעת ח. לא שאדם יקבע בעצמו שנסיעה לקבר של צדיק מסויים זה יתן לו את ההתלהבות, ורק כך הוא יכול לעבוד את ה', למרות שזה כרוך ביציאה לחו"ל. על סמך מה הוא אומר זאת? הרי ח לא הדריכו לכך. יש הדרכה לכל דבר, אפילו איך לשכב ואיך להתלבש. צריך להסתכל מה התורה וח אומרים, וזה רצון ה' ועבודתו.
שאלה: האם מותר לשטוף את השיער בשבת?: לרב! האם מותר לשתוף את השיער בשבת מכיוון שהשיער פרוע?
תשובה: מותר לשטוף השיער אך ינגב בעדינות שלא יבוא לידי סחיטה. (אך יש פתרון טוב יותר לשער פרוע.) ברכה והצלחה.
שאלה: לחם שמרחו בשוקלד חלבי: מרחתי שוקולד חלבי בסכין בשרי בסנדוויץ, מה עלי לעשות עם הסנדוויץ ועם הסכין?
תשובה: אם הסכין הייתה נקיה, ומן הסתם מדובר שהכל קר, אפשר לאכול את הסנדוויץ ואת הסכין יש לשטוף היטב במים לא רותחים וסבון.
שאלה: בקשת סליחה ולשון הרע: הרב דיברתי לשון הרע על חברה מאוד טובה שלי (סיפרתי בשבחה ברבים הרבה מאוד). היא מאוד נפגעה ממני מכך שסיפרתי עלי ה. איך אני יכולה לתקן את זה? אני רוצה שנמשיך להיות חברות. מאז היא לא דיברה איתי וקשה לי לבקש ממנה סליחה. אמא שלי אמרה לא לדבר איתה ולא להתחיל בשיחה אלא אם כן היא יוזמת את הטלפון אימי יל. איך אוכל לפי יס אותה?
תשובה: לספר בשבחה יותר מידי זה לא לשון הרע, אך אינו רצוי. תשלחי אליה דרך חברה על מנת לפייסה.
שאלה: כיצד לנהל טקס חתונה אלטרנטיבי: בהמשך לשאלתי לכבוד הרב, קיבלתי תשובה מאד קצרה ואף ברורה, ובכל אופן הייתי מאד רוצה לשמוע את עצתו של הרב למקרה זה, כיצד עלי לנהוג? השאלה נשאלה בהמשך לשאלה "כיצד לנהל טקס חתונה אלטרנטיבי"
תשובה: אם היא תתקדש בטבעת כדת משה וישראל יווצר מצב חמור ביותר, היא תחשב כאשת איש אך איש לא ידע על כך. ואם היא תיפרד ללא גט ותינשא מחדש ילדיה יהיו ממזרים! צריך למנוע אותה מכל טקס שיש בו ריח יהדות.
שאלה: מי יפצה את בעל הקורבן: לכבוד הרב הגאון שליט א על התשובות היפות. אני לומד גמרא בשבת אחרי מוסף ואינני אברך, כך שתדע להשיבני ברמה הראוייה כדי שאבין. באשר למושג פרועי ראש ושתויי יין (סנהדרין בסביבות כא-כב) הגמרא אומרת שהנכנס במצב הנ ל דינו מוות בידי שמיים. הגמרא מגדירה שפרוע ראש הינו שלא הסתפר מחודש ומעלה, בעוד שאצל שתויי יין אין הגדרה. ולשאלתי, ואם שתה רבע כוס כמות שאינו משתכר שיסעו אותי בשיעור ואמרו שאין התנייה והעונש הינו על השתייה. מדובר בבית כנסת אשכנזים ציוניים הנחמדים לכל דבר אלא שעבדך תימני ולא נחה דעתי. הלכתי לרמב ם ושם מצאתי כי יש ויש התנייה, אם שתה פחות מרביעית או שתה יין מגיתו או שלא עברו ארבעים יום ואם שתה יין שלא מענבים הרי שלא חל עונש מוות ככתוב בגמרא. אודה על התייחסות הרב. הרי לא ייתכן שאדם ייענש על עצם השתייה, כי ממה החשש והאיסור שלא יבוא שיכור לבית המקדש והמדובר רק כשהוא עובד בבית המקדש ובהיותו שיכור יבזה עבודתו? ושאלה אחרונה בהקשר, כתוב בגמרא שאם נכנס שתוי יין עונש מוות ועבודתו פסולה. נניח שעשרה אנשים הקריבו קרבן באותו יום והכהן המדובר עבודתו פסולה מכאן שכל בעלי הקרבן צריכים לחזור ולהקריב מחדש. מי יפצה אותם? ב ו יישר כוח
תשובה: 1. אין איסור לשתות כמות קטנה. כהן ששתה רביעית יין לא יעבוד בבית המקדש, וכיום נוהגים שכהן ששתה רביעית לא יעלה לדוכן. 2. דין המיתה היא בידי שמים. על הכהן לפצות אותם. ישנה משנה האומרת שכהן שפיגל במזיד חייב לשלם. בשוגג, זה גרמא בנזיקין ואינו משלם.
שאלה: לגדל פאות ארוכות: לאחרונה ראיתי שהרבה אנשים מגדלים פאות ארוכות. רציתי לשאול את כבוד הרב אם יש לזה עניין או שמספיק בפאות שצמודות לעור? אם הרב יכול להסביר אולי למה הם עושים זאת?
תשובה: אין חיוב לפיאות שאינם צמודות לעור, ישנם אנשים שעושים זאת מתוך חסידות.
שאלה: תכלית החיים והעולם: אני בן 21 תלמיד ישיבת הסדר. כבר כמה שנים שאני כל הזמן שואל את עצמי: בשביל מה? אני מרגיש שהחיים מיותרים. לא רע לי בחיים וגם אם טוב בחיים עדיין למה אני צריך את החיים האלה? למה נבראתי, שיעזבו אותי בשקט - לא מדובשך ולא מעוקצך, לא רוצה לסבול ולא רוצה להנות! הרעיון הזה גם מופיע במחלוקת ב"ש וב"ה שלבסוף נמנו וגמרו שנוח לו לאדם שלא נברא משנברא. אמנם אני לומד תורה ושמח בלימוד, שיעורי התורה ממלאים אותי, אך שוב, עדיין קשה, הרי כל זה בדיעבד אחרי שאני קיים, ומלכתחילה אם לא הייתי נברא לא הייתי צריך כלום? ואם תאמר שאני קשור למערכת יותר גדולה כמו עם ישראל והעולם כולו, ואני חלק ממערכת שלא יכול להתנתק ממנה, אז למה? למה אני נוצר בעל כורחי? אני לא רוצה להיות במשחק הזה! לאיפה גם נעלמה הבחירה? לרב.
תשובה: : החתם סופר באר שכל מה שנאמר נוח לו לאדם שלא נברא כל עוד שאינו מפשפש במעשיו והוא מצד עצמו עלול להימשך אחר החסרונות והמגרעות שיש בעולם. אולם אם הוא מפשפש במעשיו אזי טוב לו והוא גורם שיהיה גם טוב לעום כולו. העולם נברא בכדי להופיע את הטוב בכדי להוסיף טוב בעולם. אדם הוא חלק מזה. ככל שאדם בוחר מעצמו בטוב כך הטוב בא בצורה שלמה יותר בצורה גדולה יותר.
שאלה: מתי יושבים שבעה בפיליפינים: אישתי גיורת כהלכה. בשבוע זה נפטר אביה של אישתי בפיליפינים. המנהג אצלם שם יושבים ליד הנפטר בחדרו כעשרה ימים ולאחר מכן קוברים אותו. 1. אישתי נוסעת לשם, מתי היא מתחילה לשבת שבעה על אביה? 2. מתי חלה עליה הקריעה ומתי, והאם ניתן לבצע לה את הקריעה לפני שהיא נוסעת ושם כאשר מגיעה היא לובשת את חולצת האבלות ויושבת שבעה לאחר הקבורה? אבקש את עזרתכם בנדון,
תשובה: אני משתתף בצערכם ומאחל לכם בריאות. מי שנתגייר אינו קורע קריעה על אביו שלא התגייר ואינו יושב עליו שבעה על פי כל כללי ההלכה (אם גם האב התגייר יש חילוקי הלכות). אין לה איסור, כמובן, להצטער על מות אביה הביולוגי ואין מניעה להשתתף בצער המשפחה כולה אולם מנהגי האבלות שייכים רק על נפטר יהודי. כמו כן, היא יכולה להשתתף בטקסי האבלות הנוהגים במקומו של אביה אולם יש להיזהר מטקסים שיש בהם עבודה זרה או כניסה לבית תיפלה ולכנסיה.
שאלה: אוכל כשר למהדרין שהובא ברכב בשבת: אחד המתפללים הצהיר כי הוא שאל רב בנושא של אוכל כשר למהדרין שהובא בשבת ברכב. הרב ענה לו: כי אם האוכל הגיע ממרחק קצר ברכב מותר לאכול זאת מידית - בשבת. ואם האוכל הגיע מחוץ לתחום שבת ע"י נסיעה ברכב. אסור לאוכלו בשבת. מה דעת ההלכה?
תשובה: ! חסרים פרטים,אם היה אפשר להביא את האוכל רגלית ללא שום בעיה למרות האיסור שנעשה בהבאה ברכב,אפשר להשוות הדין לבורר פוסלת מאוכל למרות שאסור מהתורה האוכל לא נאסר. תחומין הוא איסור שקיים רק בהבאת דברים מחוץ לעיר   לישוב. ראוי לשאול את הרב שפסק להיתרו.
שאלה: נשים בשירות צבאי: לכבוד הרב! בשאלתי אין אני מתכוון להביע אי-כבוד כלשהוא לפסיקה של הרבנות הראשית אלא אני רק רוצה להבהיר לעצמי את סיבותיה של הרבנות, אני מתנצל מראש על כל אי-כבוד שאולי ישמע משאלתי. כבוד הרב ענה שאסור לנשים לשרת בצבא משום צניעות וקילקול שיכול להיווצר, אבל אין זה משום לא אומרים לך תעשה עברה כדי שחברך לא יחטא? שהרי כתוב במשנה שבמלחמת מצווה לוקחים "חתן מחדרו וכלה מחופתה" משמע שאף על נשים יש חובה לשרת בצבא, והרי אם לא הולכות עוברות על מצוות עשה (ויש מקום להגיד אף מצוות לא תעשה של "לא תעמוד על דם רעך" וכו ) ויוצא מכאן שפסיקה זו של הרבנות גורמת לנשים לעבור עבירה ולא לעשות מצווה! אשמח לתשובת הרב, ואני מתנצל עוד פעם אם יוצא משאלתי אי-כבוד כלפי הרבנות זו לא הייתה כוונתי. השאלה נשאלה בהמשך לשאלה "יש היתר לנשים לשרת בצבא?"
תשובה: בפירוש הגמרא "אבל במלחמות חובה הכל יוצאין, אפי' חתן מחדרו וכלה מחופתה" (מסכת סוטה, מד:) נחלקו המפרשים. הרש"ש אומר שיש להבחין בין יחידות לוחמות שאליהן רק גברים הולכים, לבין יחידות תומכות לחימה (כגון: רפואה ובישול) שאליהן גם נשים הולכות. לעומתו יש מפרשים את הגמרא כך, יוצא חתן מחדרו כדי להילחם, וממילא כלה יוצאת מחופתה (כי בעלה הלך) ואין הכוונה שהיא יוצאת לעזור. נשים לב כי גם באומות העולם נשים לא משרתות בצבא, שירות כזה לא תואם את טבען של הנשים. הן יכולות לעזור בתחומים חשובים אחרים בצבא, כגון: אפסנאות ורפואה. בעם ישראל ישנו ציווי על קדושת חיי המחנה: "והיה מחניך קדוש, ולא יראה בך ערות דבר". ספר החינוך אומר שהתורה הזהירה את הלוחמים (וכן גם בחיים האזרחיים), שאין לומר דבר שבקדושה נגד ערווה או במקום לא נקי, לדוגמה. יש לחיות חיי קודש. העניין של קדושת המחנה זו סגולה שבזכותה עמ"י יכול לנצח. חלק מהכח של הצבא נקבע עפ"י קדושת המחנה. כשמערבים בנים ובנות יחד בגיל צעיר בו יש יותר קלות ראש, ובייחוד בצבא, זה עלול לפגוע בקדושת המחנה וממילא בכושר הלחימה של הצבא. לכן התורה אסרה זאת.
שאלה: פרשת השבוע בשבת בה נכדי עולה לתורה: נכדי מגיע למצוות. העלייה לתורה נקבעה בתל אביב לשבת כ"ד בתמוז (14.7.12). למרות שלפי כל הידוע לי, פרשת השבוע היא פרשת פנחס, הכינו את נכדי לעלייה לתורה בפרשת מטות. האם יש הסבר או הצדקה לשינוי זה? ב ו
תשובה: כך המנהג אצל התימנים הבלאדים. הם נוהגים לחבר את חקת בלק ולהפריד את מטות מסעי. אם הם לא נוהגים כמנהגים אלו, יש לברר אצל מי שהכין אותו.
שאלה: על מי משפיע לימוד התורה: לכבוד הרב רציתי לשאול, ראיתי בספר נפש החיים וכן בספרי הראי"ה קוק זצ"ל על השפעת לימוד התורה על כל העולמות ולהצלחת עם ישראל, וכך ניסיתי לכוון בלימודי. לאחרונה הייתי בשיעור שהרב אמר שכל מטרת לימוד התורה הוא לחיי המעשה, ולכן כשיש מצווה שא"א לעשותה ע"י אחרים עוצרים את הלימוד, ולא אומרים "העסוק במצווה פטור מן המצווה". חשבתי בהתחלה שהוא טועה, שהרי א"כ יוצא שכל הלימוד הוא מעין הכשר מצווה, ושאלתי אותו מה עם השפעת הלימוד על העולם, ההשפעה הסגולית. והוא ענה שלא לומדים בשביל עם ישראל אלא בשביל להתעלות בעצמנו, והקב"ה יעשה עם הלימוד מה שרוצה להצלחת העם, ואין אנו יודעים מי משפיע יותר על העם. לכן כשיש קונפליקט בין לימוד תורה לבין מעשה- צריך להעדיף את המעשה, כי זו מטרת הלימוד. לאחר מכן ראיתי שכ"כ הרב חיד"א בכמה מספריו, וכן השל"ה הקדוש ב"נר מצוה" במסכת שבועות, בהסבר הגמ מתי צריך לעצור את הלימוד בשביל מצוה ומתי לא, שכל מטרת הלימוד הוא בשביל המעשה, ולכן כשיש מעשה צריך לעצור את הלימוד ולעשות את המעשה. הדברים מאוד מתקשים להתיישב על לבי, במיוחד ע"פ דברי נפש החיים והרב קוק זצ"ל וספרים נוספים, שהלימוד משפיע על כל העולמות ולא רק בשביל עצמי, אלא באמת בשביל עם ישראל. א"כ גם כשיש מעשה כגון חסד מסוים, צריך להידחות מפני לימוד תורה. האם אלו ואלו דברי אלקים חיים? איך זה מתיישב?
תשובה: הגמרא בפסחים מביאה שרב יוסף שמח על שלמד תורה והביא תועלת לנפשו. שאלה על כך והרי לא נברא העולם אלא בשביל לימוד תורה וא"כ למה שמח רב יוסף לעצמו, תירצה שבתחילת הלימוד אדם לומד לעצמו כי איננו משיג את התועלת לעולם, אבל אח"כ מתברר שבאמת חשיבות הלימוד היא לעולם כולו. ומה שנכתב כי מי שלומד ואינו מקיים זה חמור לא בגלל שהמעשה חשוב יותר אלא שאם אינו מקיים הוא מראה שתורתו איננה אמיתית. וכן אמרו שמי שקורא ק"ש בלי תפילין הרי זה כמעיד עדות שקר. ולעולם תלמוד תורה גדול מכל המצוות כפי שנאמר בפאה תלמוד תורה כנגד כולם. וכתוב בירושלמי שכל המצוות לא שוות אפילו לדבר אחד מן התורה.
שאלה: קביעת עיתים לתורה: א. האם יש חיוב לקבוע עיתים לתורה? ב. האם לימוד הספק מסוים במהלך היום לא בשעה קבועה, יום יום, נחשב לקביעת עיתים לתורה?
תשובה: יש חיוב לקבוע עיתים לתורה. כמה זמן ומתי, כל אחד צריך להחליט כמה זמן הוא רוצה ויכול להקדיש לאחר שעות העבודה. כל המוסיף מוסיפים לו ברכה.
שאלה: תענית יו"כ קטן: האם בתענית יום כיפור קטן מתענים מערב עד ערב או מהבוקר עד ערב ובאיזה יום מתענים ב-א דראש חודש או ב-ב דראש חודש?
תשובה: יום כיפור קטן לא מתענים בראש חודש (תקפ, א משנה ברורה ג. תקסח, ה) אין חובה להתענות ערב ראש חודש ומי שמתענה צריך לקבל עליו תענית בתפילת המנחה שלפניו (תקסב, ו). הצום הוא מבוקר עד ערב.
שאלה: מי צריך לשפץ את הקיר?: קניתי בית בישוב את המגרש קניתי מאמנה. השכן לידי קנה את המגרש שלו שנתיים לפני ובנה בשטח שלו על גבול השטח שלי קיר גבוה מאוד כ5 מטר גובה ולצד שלי השאיר את הקיר לא מטויח ואפילו עם ברזלים קטנים שיוצאים. מפריע לנו איך שהקיר נראה. מי אחראי על שיפור הקיר כדי שיראה נורמלי עם טיח וצבע אני או השכן?
תשובה: במשנה, מסכת בבא בתרא (כה:), הובא יסוד בדיני נזקי שכנים מדברי רבי יוסי שאמר: "זה חופר בתוך שלו וזה נוטע בתוך שלו". משמעות יסוד זה, שהאדם יכול לעשות בתוך שלו על פי רצונו ואין שכנו יכול לעכב עליו מלעשות דבריו. אבל אם יוגדר שפעולתו של האדם, אפילו שהיא בתוך רשותו, מזיקה באופן ישיר ומידי, הרי עליו להסיר את הנזק. כהגדרת הגמרא "מודה רבי יוסי בגירי דיליה", קרי חיציו שלו, שאסור לאדם לירות חצים מרשותו לתוך רשות חבירו. (שולחן ערוך חושן משפט קנ"ה) אשר על כן נראה, שאם הנזק הוא אסטטי בלבד אין אתה יכול לכופו לצבוע אותו וליפותו כרצונך. אמנם יש לבדוק האם אישור הבניה שניתן ממחלקת ההנדסה המקומית לא כלל גם סיום ביצוע פרט זה באופן המקובל, שאם כן, הדבר יחייב גם מבחינה הלכתית.